
Metodický list k prezentácii Sladké zdravie – med

Cieľ, zameranie aktivity
Vedieť ako vzniká med a poznať jeho využitie. Naučiť sa pracovať s interaktívnou tabuľou. 
Vyučovací predmet: 
Ja a svet okolo mňa, 1.,2. a 3. ročník, téma – Spoznaj svet okolo seba, Ako nám pomáhajú zvieratá, Staraj sa o svoje zdravie, Zdravá výživa, Rozdelenie potravín, Čo nám chutí a čo nie
Vecné učenie, 1.,2. a 3. ročník, téma –Vianočné medovníky, Podpor svoje zdravie, Včela a jej význam, Zdravé potraviny, Hmyz a kvety, Včelie produkty, Sledovanie hmyzu v prírode
Pomôcky
Prezentácia v Powerpointe, interaktívna tabuľa, pracovné listy v ActivInspire, doplňujúci obrázkový materiál, maľovanky k danej téme, rôzne druhy medu, včelie produkty, potraviny k príprave zdravých raňajok (med, maslo, chlieb)
Príprava
Teoretické poznatky o mede, jeho spracovaní a význame. Prezentácia o mede,  pracovné listy v programe ActivInspire.
Postup / Realizácia 
[bookmark: _GoBack]V úvode motivácia krátkou básničkou o včele. Žiakom na interaktívnej tabuli pustíme prezentácie o mede, včele a včelích produktoch. V programe ActivInspire pustíme pripravené pracovné listy a usmerňujeme žiakov pri ich vypracovávaní. V triede si zopakujeme naučené informácie o mede, včele a včelích produktoch. Spoločná príprava zdravých raňajok s medom. V závere deti vymaľujú obrázky s tematikou včely a medu. 
Zhrnutie
Žiaci získali poznatky o včele, jej živote a včelích produktoch. Naučili sme sa základné informácie o mede a jeho význame pre zdravie človeka. Žiaci spoznali  rôzne druhy a chute medu.

